Alfred JARRY, ganet e 1873 ha marvet e 1907 a oa gwelet evel un arzour  disheñvel krenn diouzh an arzourien all. Kavet e vez kalz a dudennoù er pezh-choari-se mes an tudennoù pouezusañ a zo an Tad Ubu, ar Vamm Ubu, ar Chabiten Bordure, ar Roue Venceslas hag e vab Bougrelas. An Tad Ubu a zo un dudenn gwall-iskis, ijinet get Alfred JARRY hag en deus kalz a faltazi hag ambision.  E penn-kentañ ar pezh-choari e vez lâret emañ an dudenn-se kabiten an Dragoned, ofiser a fiziañs get ar Roue Venceslas. Medalenn Urzh Erer Ruz Polonia a zo getoñ hag bet eo bet Roue Bro Aragon mes  choant en deus muioch, choant en deus da gemer plas ar Roue Venceslas evit bout Roue Bro-Bolonia.Mes ne soñj an Tad Ubu nemet en argant, da skouer :  Tad Ubu - [...] Buan e savin pinvidik-bras en doare-se, neuze e lazhin en holl dud ha kuit ez in eus ar vro! (Arvest III, diviz 4).  Ma peus choant da lenn ul levr sirius hep farsadennoù...neo ket tamm ebet al levr jaojabl! Nann, gwir eo, ar Roue Ubu a zo ul levr get meur a oberezhioù, tudennoù gwall-iskis, farsadennoù ha kalz a cherioù lous.  Plijet on bet da lenn Ar Roue Ubu peogwir e oa aes-tre da gompren. Alfred JARRY en deus ur feson da gontiñ an traoù a zo plijus. Skrivet eo get lañs ha startijenn.  Memestra, neo ket gwall interesant an istoar ha ne vez ket kavet ur cheriaoueg pinvidik-tre. Mes ma peus choant da lenn ur pezh-choari aes da gompren, nemet evit kaout un tamm plijadur emañ ar Roue Ubu an hani mat evit-se.